Alan Uots
Alan Vilson Uots (ing. Alan Wilson Watts; 6 yanvar 1915[…], Kent qraflığı – 16 noyabr 1973[…], Tamalpais dağı, Kaliforniya) — Şərq fəlsəfəsini tərcümə etməsi və Qərb auditoriyası üçün populyarlaşdırması ilə tanınan britaniyalı filosof, yazıçı və mühazirəçi. O, özünümüəyyənləşdirmə, reallığın əsl mahiyyəti, ali şüur, həyatın mənası, Tanrı konsepsiyası, xoşbəxtliyə qeyri-maddi yolla nail olma kimi mövzuları əhatə edən 25-dən çox kitab və çoxsaylı məqalələr yazmışdır. O, kitablarında öz təcrübəsini elmi biliklər, Qərb və Şərq dinləri, ezoterizm və fəlsəfə ilə əlaqələndirir.